kardosdrur/scandi-wiki huggingface dataset:
Nikolaos Andriakopoulos

Nikolaos Andriakopoulos (1878 – ?) var en græsk gymnast. Han deltog i de første Olympiske Lege i 1896 i Athen. 

Andriakopoulos vandt guld i Rebklatring og var en af de to eneste der nåede toppen af det 14 meter lange reb. Andriakopoulos nåede toppen på 23.4 sekunder. Dette var Grækenlands sidste guldmedalje i gymnastik indtil Ioannis Melissanidis vandt guld i øvelser på gulv i 1996.

Han var også en del af det græske hold, der vandt sølv på de parallele barrer.

Eksterne henvisninger 
  

Gymnaster fra Grækenland
Olympiske medaljevindere i gymnastik 
Olympiske mestre fra Grækenland 
Olympiske sølvmedaljevindere fra Grækenland
Medaljevindere ved sommer-OL 1896
Thomas Xenakis

Thomas Xenakis (født 30. marts 1875 i Grækenland, død 7. juli 1942 i Californien) var en græsk gymnast. Han deltog i de første Olympiske Lege i 1896 i Athen. 

Xenakis stillede op individuelt i rebklatring, og her nåede kun to deltagere til tops i det 14 m høje reb: Xenakis og landsmanden Nikolaos Andriakopoulos. Sidstnævnte blev udnævnt til vinder, idet han nåede hurtigst op af de to. Tyskeren Fritz Hofmann blev nummer tre; han nåede 12,5 m. Han deltog også på det græske hold fra Panellinios Gymnastikos Syllogos i parallelle barrer. Holdet blev nummer to efter det tyske hold og foran et andet græsk hold fra Ethnikos Gymnastikos Syllogos.

Referencer

Eksterne henvisninger 

Gymnaster fra Grækenland
Deltagere for Grækenland ved sommer-OL 1896
Olympiske sølvmedaljevindere fra Grækenland
Heinz-Harald Frentzen

Heinz-Harald Frentzen (født 18. maj 1967 i Mönchengladbach, Vesttyskland) er en tysk racerkører, der er bedst kendt for sin ti sæsoner lange karriere i Formel 1, der strakte sig fra 1994 til 2003. Han nåede at vinde tre Grand Prix-sejre, men stod ellers mest i skyggen af landsmanden Michael Schumacher, der havde sin storhedstid samtidig.

Han havde kørt for Sauber, Williams, Jordan, Prost og Arrows.

Resultater
Frentzen nåede gennem sine ti år i Formel 1-feltet at køre 160 Grand Prix'er, hvoraf han sejrede i de tre. 15 gange yderligere kom han på podiet for sekundære placeringer, og to gange startede han et Grand Prix fra pole position.

Eksterne henvisninger 

 Heinz-Harald Frentzens hjemmeside
 

Formel 1-kørere fra Tyskland
Personer fra Mönchengladbach
Bissingen (Bayern)

Bissingen er en købstad (Markt) i Landkreis Dillingen an der Donau i Regierungsbezirks Schwaben i den tyske delstat Bayern, med knap 3.800 indbyggere.

Geografi 
Bissingen ligger i Region Augsburg. Gennem kommunen Bissingen løber floden Kessel.

I kommunen ligger ud over Bissingen følgende landsbyer og bebyggelser: Buch, Buggenhofen, Burgmagerbein, Diemantstein, Fronhofen, Gaishardt, Göllingen, Hochstein, Kesselostheim, Leiheim, Oberliezheim, Oberringingen, Stillnau, Thalheim, Unterbissingen, Unterringingen, Warnhofen, Zoltingen og Tuifstädt.
Dynamo Kyiv

FK Dynamo Kyiv (, ) er en professionel ukrainsk fodboldklub fra hovedstaden Kyiv. Klubben blev grundlagt i 1927 og spiller i Visjtja Liga. Igennem holdets historie har det altid spillet i den bedste sovjetiske og senere ukrainske fodboldrække. Dynamo Kyiv har vundet det nationale ukrainske mesterskab 15 gange, Ukraines Cup 12 gange, UEFA Pokalvindernes Turnering 2 gange og UEFA Super Cup en enkelt gang. Desuden vandt holdet tidligere det sovjetiske mesterskab 13 gange, Sovjetunionens Cup 9 gange og supercuppen 3 gange, hvilket gør det til det mest vindende hold i sovjetisk fodbolds historie.

Dynamo Kyiv har hjemmebane på Olympiske Stadion(Kyiv), som har plads til 70.050 tilskuere.

Historiske slutplaceringer

Klubfarver

Nuværende trup
Pr. 16. april 2019.

Kendte spillere 
  Mikkel Duelund
  Josip Pivarić
  Benjamin Verbič

Referencer

Eksterne henvisninger 

Dynamo Kyivs officielle hjemmeside 
Ukraines fodboldforbunds hjemmeside 

Fodboldklubber i Ukraine
Etableret i 1927
Sport i Kyiv
Nicolai Johannsen

Nicolai Johannsen (17. december 1885 i Østre Aker, Norge – 13. september 1935) var en norsk skuespiller.

Han scenedebuterede i 1907 på Fahlstrøms Theater i Norge og var derefter engageret på en række andre norske teatre. Han filmdebuterede hos Nordisk Film i 1913 og blev hurtigt en af selskabets fremmeste stjerner. De næste to år medvirkede han i omkring 24 stumfilm – oftest i hovedrollen. Han medvirkede desuden i en enkelt film for Alhambra Film samt godt 13 svenske stumfilm. Senere medvirkede han også i to norske stumfilm.

Filmografi

Eksterne henvisninger 
 

Stumfilmskuespillere fra Norge
Wittislingen

Wittislingen er en købstad (Markt) i Landkreis Dillingen an der Donau i Regierungsbezirks Schwaben i den tyske delstat Bayern, med omkring 2.360 indbyggere. Den er en del af Verwaltungsgemeinschaft Wittislingen.

Geografi 
Wittislingen består af bydelene Schabringen, Wittislingen og Zöschlingsweiler. Den ligger ved den sydlige ende af Schwäbische Alb på begge sider af floden Egau, der er en lille biflod til Donau.

Eksterne henvisninger
Bartolomé Mitres

Bartolomé Mitre Martinez (født 26. juni 1821 i Buenos Aires, død 19. januar 1906 sammesteds) var en argentinsk statsmand, militærfigur og forfatter. Han var landets præsident fra 1862 til 1868.

Som liberal var han i opposition til Juan Manuel de Rosas og føderalisterne i 1850'erne og blev tvunget i eksil. Han arbejdede i den periode som soldat og journalist i Uruguay, Bolivia, Peru og Chile. Mitre vendte tilbage til Argentina efter Rosas' fald og ledede en revolte mod Justo José de Urquizas føderale lederskab. Efter Buenos Aires' genforening med Argentina indledte han en politisk karriere og fik flere vigtige poster i den provisoriske regering. I 1862 blev han valgt til landets præsident, og landet oplevede trods dårlige forudsætninger fremskridt.

Bartolomé Mitres grundlagde en af de førende aviser i Latinamerika, La Nación og udgav flere skønlitterære værker, bl.a. oversatte han Dantes La divina commedia (Den guddommelige komedie) til spansk.

Han er begravet på Cementerio de La Recoleta i Buenos Aires.

Argentinas præsidenter
Politikere fra Argentina
Personer fra Buenos Aires
Buttenwiesen

Buttenwiesen er en kommune i Landkreis Dillingen an der Donau i Regierungsbezirks Schwaben i den tyske delstat Bayern, med godt 5.800 indbyggere.

Geografi 
Buttenwiesen hører til Region Augsburg. Kommunen ligger i den nedre del af Zusamdalen.

I kommunen ligger landsbyerne og bebyggelserne Buttenwiesen, Frauenstetten, Lauterbach, Oberthürheim, Pfaffenhofen an der Zusam, Unterthürheim, Wortelstetten, Hinterried, Illemad, Neuweiler og Vorderried.
Frank-Walter Steinmeier

Frank-Walter Steinmeier R.E. (født 5. januar 1956 i Detmold, Nordrhein-Westfalen, Vesttyskland) er en tysk politiker og Tysklands nuværende forbundspræsident. Han var regeringens kandidat til præsidentvalget og blev valgt 12. februar 2017 med 931 ud af 1.293 stemmer i Forbundsforsamlingen og tiltrådte embedet den 19. marts 2017.

Fra 22. november 2005 til 28. oktober 2009 var han udenrigsminister i regeringen Angela Merkel I. 21. november 2007 overtog han posten som vicekansler efter Franz Müntefering, og var i første halvdel af 2007 præsident for Rådet for Den Europæiske Union. Fra 17. december 2013 til 27. januar 2017 var han udenrigsminister i regeringen Angela Merkel III.

Liv og politisk karriere 

Steinmeier er uddannet i statskundskab og jura fra Universität Gießen i 1986 og arbejdede efterfølgende som videnskabelig assistent, indtil han i 1991 opnåede doktorgraden i jura.

Den politiske karriere begyndte allerede under skoletiden, hvor Steinmeier blev medlem af SPD's ungdomsorganisation, Jusos. Efter endt uddannelse blev han ansat som mediejuridisk og -politisk rådgiver i 1991 i delstatskansleriet for Niedersachsen i Hannover. I 1993 blev han leder af delstatens daværende regeringsleder Gerhard Schröders kontor og i 1996 blev han statssekretær og chef for hele delstatskansleriet. Steinmeier fulgte i 1998 med Schröder til den føderale regering som statssekretær og fuldmægtig for efterretningstjenesten i kansleriet. I 1999 blev han chef for kansleriet.

I 2005 blev han udnævnt til udenrigsminister i Angela Merkels første regering, en stor koalition bestående af hans eget parti SPD og CDU/CSU, og var partiets første udenrigsminister siden Willy Brandt, der sad fra 1966 til 1969. I november 2007 blev han udnævnt til at efterfølge Franz Müntefering som vicekansler.

Ved forbundsdagsvalget 2009 var han spidskandidat for SPD, men partiet fik efterkrigstidens værste valgresultat med kun 23 %. Fra 2009 til 2013 var Steinmeier partiets gruppeformand i Forbundsdagen. Efter forbundsdagsvalget 2013 dannede Angela Merkel en ny regering med SPD, og Steinmeier overtog igen posten som udenrigsminister. Den 27. januar 2017 trak han sig tilbage som minister for at blive Forbundspræsident i valget den 12. februar.

Referencer

Eksterne henvisninger 

 Frank-Walter Steinmeiers personlige hjemmeside 
 Biografi ved Forbundsdagen 

Tysklands forbundspræsidenter
Udenrigsministre fra Tyskland
Personer fra Nordrhein-Westfalen
Politikere fra SPD
Medlemmer af Forbundsdagen
Algeriet ved sommer-OL 2008

Algeriet deltager i Sommer-OL 2008 i Beijing. Algeriet sender et hold boksere til Beijing. Alle deltagerne kvalificerede sig gennem det første AIBA Afrikansk Olympisk boksning kvalifikationsturnering.

Medaljer

Medaljevinderne

Boksning 
 Abdelhalim Ouradi – Bantamvægt
 Abdelkader Chadi – Fjervægt
 Hamza Kramou – Letvægt
 Choayeb Oussassi – Mellemvægt
 Abdelhafid Benchebla – Let sværvægt
 Abdelaziz Toulbini – Sværvægt
 Newfel Ouatah – Supersværvægt

Referencer 

Lande ved sommer-OL 2008
2008
Unge Venstre

Norges Unge Venstre er en norsk politisk ungdomsorganisation, der samarbejder med Venstre. Organisationen blev stiftet 27. januar 1909 med Anders Kirkhusmo som første formand. Den nuværende forkvinde er Ane Breivik, der blev valgt i 2021.

Navnet er historisk betinget, idet organisationen ikke som navnet antyder er venstreorienteret, men derimod liberal. På flere landsmøder er det blevet foreslået at ændre navnet til Liberal Ungdom, men det er gang på gang faldet. Det engelske navn er Young Liberals of Norway og imødegår dermed misforståelser.

Unge Venstre fungerer politisk uafhængigt af Venstre, men samarbejder tæt med partiet; bl.a. er formanden for Unge Venstre født medlem af partiets hovedbestyrelse. Politisk er der forskelle − Unge Venstre går f.eks. ind for at Norge skal være medlem af EU, mens Venstre er imod.

Unge Venstre samarbejder med liberale ungdomsorganisationer i resten af verden gennem Nordens Liberale og Radikale Ungdomsforbund, European Liberal Youth og International Federation of Liberal Youth. I Danmark samarbejder organisationen med Radikal Ungdom.

Eksterne henvisninger 
 Unge Venstres hjemmeside

Referencer 

Ungdomsorganisationer
Etableret i 1909
Lav hindebæger

 
Lav hindebæger (Limonium humile) er en 10-30 cm høj urt, der vokser på strandenge.

Beskrivelse 
Lav hindebæger er en flerårig urt med en opstigende til opret, grenet vækst, hvor forgreningen begynder neden for midten og højst bærer 3 blomster pr. sidegren, der er 2-5 cm lange. Stænglerne er glatte og runde. bladene er elliptiske og langstilkede med hel rand. Oversiden er grågrøn, mens undersiden er lidt lysere. Højbladene er ganske små og næsten tornagtigt spidse.

Blomstringen sker i juli-september, hvor man ser de lyst blå eller blåviolette blomster sidde tæt sammen på grenene i den åbne top. De enkelte blomster er regelmæssige og tragtformede. Frugterne er én-frøede kapsler.

Rodnettet består af en krybende jordstængel og en trævlet masse af rødder.

Højde x bredde og årlig tilvækst: 0,20 x 0,20 m (20 x 20 cm/år).

Voksested 
Arten er udbredt på strandenge langs kysterne i det nordvestlige Europa. Den foretrækker plantesamfund på lysåbne, afgræssede steder med højt næringsindhold. Arten er salttålende.

I Danmark er den temmelig sjælden og kun fra Øerne. Den er almindelig på Læsøs sydkyster og findes også enkelte steder langs Limfjorden, bl.a. ved Øland.

På strandengene ved Stour-flodens udløb til Nordsøen på grænsen mellem Essex og Suffolk findes den sammen med bl.a. Carex divisa (en star-art), Inula crithmoides (en alant-art), lægestokrose, Parapholis incurva (en spidshale-art), strandbyg, strandkarse, Verbascum pulverulentum (en kongelys-art) og Zostera noltii (en bændeltang-art).

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blå blomster
Flerårige urter
Saltplanter
Hindebægerfamilien
Fåreholdersted

Et fåreholdersted er, som navnet siger, et sted man lever af at holde får. Udtrykket bruges i Grønland, hvor der i dag findes et større antal fåreholdersteder  i bl.a.  nordboernes tidligere Østerbygd. Der er en fårholderskole nær byen Qaqortoq ved navn Upernaviarsuk.

Nordboerne var ikke fåreholdere i snæver forstand, idet de også havde en række andre husdyr. Heller ikke den første 'moderne' husdyrbruger i Sydgrønland, nordmanden Anders Olsen der i 1783 grundlagde bygden Igaliko sammen med sin kone Tuperna, holdt både køer og får. Som den første egentlige fåreholder regnes Otto Frederiksen, der i 1924 slog sig ned på Erik den Rødes Brattahlid. Han skabte her bygden Qassiarsuk, som i dag overvejende er beboet af hans efterkommere. Også nogle af nabofåreholderne er efterkommere efter Frederiksen.

Både ved Igaliko, Qassiarsuq og mange andre fåreholdersteder er der endnu i dag mange ruiner efter nordboerne. Ved de ældste af fåreholderstederne har disse ruiner imidlertid i høj grad fungeret som stenbrud for de fåreholderne. Det gælder også Igaliko. Også nordboernes gamle græsgange og marker er blevet genbrugt.

Nogle af de oprindelige fåreholderboliger fungerer i dag som en slags vandrerhjem. Det gælder (bl.a.) Nunataaq, Sillisit og Tasiusaq på Erik den Rødes land i Narsaq Kommune.

Eksterne henvisninger 

Aa. H. Kampp: "Fåreavl i Grønland" (Geografisk Tidsskrift, Bind 63; 1964) 
P. P. Svejstrup: "Statens Monopolhandel paa Grønland" (Nationaløkonomisk Tidsskrift, 3. række, Bind 41; 1933)   

Fårebrug
Grønlands økonomi
Frederik Buch

Frederik Adolf Wilhelm Buch (8. december 1875 i København – 13. april 1925) var en dansk skuespiller og manuskriptforfatter.

Han var til at starte med uddannet malersvend, men havde en smuk sangstemme så han begyndte at optræde som kabaret- og visesanger i diverse revyer. Han filmdebuterede i 1908 hos Nordisk Film hvor han med få undtagelser forblev resten af skuespildskarrieren. Han startede med statist og mindre biroller. Senere gjorde instruktør Lau Lauritzen Sr. ham en del af sit fasttømrede hold af skuespillere der blev brugt igen og igen i alle Laus mange komiske farcer. Han medvirkede i omkring 200 stumfilm og blev dermed den danske stumfilmscene næstmest produktive skuespiller, kun overgået af Lauritz Olsen.

I modsætning til det meste af resten af Laus hold fuldte Frederik Buch ikke med Lau fra Nordisk Film til filmproducenten Palladium i 1920. I stedet tog han til Tyskland hvor han fortsatte sin succesfulde karriere og blev umådelig populær under navnet "Knoppchen".

Frederik Buch var bror til skuespillerinde Dagmar Buch (gift Krarup) og var gift med Anna Hertha Alvilda Jensen. Han er begravet på Solbjerg Parkkirkegård.

Filmografi

Som skuespiller

Som manuskriptforfatter 
 Skorstensfejeren kommer i Morgen (instruktør A.W. Sandberg, 1914)
 Den lille Don Juan (instruktør Lau Lauritzen Sr., 1920)
 En Børneven (instruktør Eduard Schnedler-Sørensen)

Eksterne henvisninger 
 
 

Teaterskuespillere fra Danmark
Stumfilmskuespillere fra Danmark
Manuskriptforfattere fra Danmark
Dansksprogede forfattere fra Danmark
Holger Graversen

Holger Graversen (født 15. februar 1936 på Fur død 22. juni 2023 i Hadsund) var en dansk politiker, der var medlem af Folketinget for Socialdemokratiet 1987-2001. Han var desuden midlertidigt folketingsmedlem i flere perioder fra 1984 til 1986.

Graversen blev uddannet lærer fra Skive Seminarium i 1958 og arbejdede som overlærer ved Hadsund Skole fra samme år.

Den politiske interesse tog sin begyndelse i 1960, hvor han blev formand for DSU i Hadsund. Han blev medlem af Hadsund Kommunalbestyrelse i 1966]og var formand for socialudvalget 1974-1978 og igen 1986-1987. Fra 1970 til 1977 var han desuden formand for Socialdemokratiet i Hadsund. I 1983 blev han opstillet til Folketinget i Hobrokredsen (Nordjyllands Amtskreds) og blev midlertidigt medlem 16. februar−19. marts 1984, 1. november−16. december 1984 og 7. oktober 1985−13. januar 1986. Ved valget 8. september 1987 blev han medlem af Folketinget, og sad til 20. november 2001.

Referencer 

Tidligere folketingsmedlemmer fra Socialdemokraterne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Kommunalbestyrelsesmedlemmer fra Socialdemokraterne
Personer fra Hadsund
Agnes Andersen

Agnes Andersen var en dansk skuespillerinde.

I årene 1912-1918 var hun fast tilknyttet Nordisk Film og var her en meget produktiv skuespillerinde der medvirkede i omkring 100 stumfilm. I starten hovedsagelige statist- og mindre biroller men senere fra 1915 i større roller, mest i Lau Lauritzens mange farcer.

Filmografi

Eksterne henvisninger 
 

Tjek fødsels- og dødsår
Stumfilmskuespillere fra Danmark
Bruno Jerup

Bruno Jerup Nielsen (født 29. september 1957 i Skagen) er en dansk politiker, der er tidligere folketingsmedlem for Enhedslisten i Odense Østkredsen og Otterupkredsen (Fyns Amtskreds). Jerup var medlem af Folketinget fra 21. marts 1994 til 10. marts 1998. Han har været medlem af Regionsrådet i Region Sjælland siden 15. november 2005.

Jerup blev matematisk-fysisk student fra Frederikshavns Gymnasium i 1977 og blev cand.scient. i fysik og matematik fra Aarhus Universitet i 1986. Som nyuddannet blev han ansat som underviser på Ingeniørhøjskolen Århus Teknikum, hvor han var til 1987. Senere underviste han på Randers Statsskole (1986-1987), Viborg Amtsgymnasium (1988-1989) og Langkær Gymnasium & HF (1989-1994). 

Som studerende ved Aarhus Universitet engagerede han sig i studenterpolitik og blev medlem af Studenterrådet ved matematik og fysik i 1979. I 1982 blev han formand for det samlede Studenterråd ved Aarhus Universitet. Han var desuden aktiv i bestyrelsen, distriktsledelsen og forretningsudvalget for Kommunistiske Studenter og Danmarks Kommunistiske Parti. I 1989 blev han medlem af ledelsen i det dengang nydannede Enhedslistens Århus-afdeling og i 1990-1994 af ledelsen af partiet i Århus Amt. Fra 1991-1997 var han tillige medlem af partiets hovedbestyrelse. Han blev opstillet til Folketinget i 1994 og valgt samme år.

Referencer

Eksterne henvisninger 
 

Politikere fra Enhedslisten
Tidligere folketingsmedlemmer fra Enhedslisten
Folketingsmedlemmer i 1990'erne
Personer fra Skagen
Regionsrådsmedlemmer fra Enhedslisten
Valdemar Christian, greve til Slesvig og Holsten

Valdemar Christian, (født 26. juni 1622 på Frederiksborg Slot, død 29. februar 1656 i Lublin i Polen-Litauen), greve til Slesvig og Holsten, var søn af kong Christian 4. og Kirsten Munk. Ejer af Valdemars Slot på Tåsinge, der er opkaldt efter ham.

Eksterne henvisninger 
 

Danskere i 1600-tallet
Elefantriddere
Personer i Dansk Biografisk Leksikon
Grever fra Danmark
Karen Christensen

Karen Christensen var en dansk skuespillerinde der medvirkede i et mindre antal stumfilm.

Filmografi 
 1914 – Detektivens Barnepige (instruktør Hjalmar Davidsen)
 1914 – Helvedesmaskinen (instruktør Robert Dinesen)
 1914 – Fædrenes Synd (instruktør August Blom)
 1914 – Ægteskab og Pigesjov (instruktør August Blom)
 1914 – De kære Nevøer (instruktør Alfred Cohn)
 1914 – Min Ven Levy (instruktør Holger-Madsen)
 1914 – Tøffelhelten (instruktør Robert Dinesen)
 1914 – De Ægtemænd! (instruktør A.W. Sandberg)
 1915 – Trold kan tæmmes (instruktør Holger-Madsen)
 1915 – Godsforvalteren (instruktør Hjalmar Davidsen)
 1915 – I Stjernerne staar det skrevet (instruktør Hjalmar Davidsen)

Eksterne henvisninger 
 Karen Christensen på Dansk film og teater 
 

Tjek fødsels- og dødsår
Stumfilmskuespillere fra Danmark
Thomas Christiansen

Thomas Christiansen Tarín (født 11. marts 1973 i Hadsund og opvokset i Avedøre) er en spansk-dansk tidligere fodboldspiller og nuværende fodboldtræner for .

Hans far var dansk, mens hans mor spansk. Han voksede op i Danmark, men optrådte to gange for Spaniens fodboldlandshold og scorede et mål.

Spillerkarriere 
Christiansen spillede ungdomsfodbold i Avedøre IF, Brøndby IF, Hvidovre IF, og B 93, inden han i 1991 skiftede til FC Barcelona. Siden spillede han for en række europæiske klubber og var også kortvarigt i Danmark i 2000, hvor han spillede for Herfølge BK. Han blev i sæsonen 2002–03 topscorer i Bundesligaen med sine 21 mål for VfL Bochum.

Trænerkarriere 
Thomas Christiansen havde sine første cheftrænerjob for de cypriotiske hold AEK Larnaca F.C. og APOEL Nicosia FC.

Den 15. juni 2017 blev han ansat som ny cheftræner for den engelske klub Leeds United F.C.. Det blev dog kun til otte måneder i klubben, inden han efter en række dårlige resultater blev fyret 4. februar 2018.

Referencer 

Personer fra Hadsund
Fodboldspillere fra Spanien
Fodboldspillere fra FC Barcelona
Fodboldspillere fra Sporting Gijón
Fodboldspillere fra CA Osasuna
Fodboldspillere fra Racing Santander
Fodboldspillere fra Real Oviedo
Fodboldspillere fra Villarreal CF
Fodboldspillere fra Herfølge Boldklub
Fodboldspillere fra VfL Bochum
Fodboldspillere fra Hannover 96
Fodboldtrænere
Fodboldspillere fra FC Barcelona B
Holdsport

Holdsport er en fællesbetegnelse for sportsgrene, hvor der konkurreres i hold frem for individuel konkurrence. I holdsportsgrene kan der udtages et landshold til internationale mesterskaber.

Boldspil 
Mange holdsportsgrene omfatter en bold eller tilsvarende redskab, som går fra spiller til spiller i et forsøg på at score point eller mål. Eksempler er fodbold, håndbold, ultimate og basketball. Disse bold- og frisbeespil har ofte komplicerede mønstre og kræver en høj grad af samarbejde.

Formationssportsgrene 

Inden for blandt andet synkronsvømning og rytmisk sportsgymnastik har man holddiscipliner, hvor der ud over deltagernes individuelle færdigheder lægges vægt på samarbejde i form af timing, koreografi og koordination.

Individuelle sportsgrene som holdsport 
Flere individuelle sportsgrene kan afvikles som holdsport, blandt andet i form af stafetløb som det findes inden for atletik, svømning og langrend.

Inden for cykling eksisterer der holddiscipliner på bane og landevej, hvor samarbejdet går ud på, at den forreste rytter i en gruppe kan bryde vinden for de øvrige på holdet. Ved at skiftes mellem føringerne kan holdet køre hurtigere, end den enkelte rytter ville kunne over længere tid.

Man afvikler også holdkonkurrencer i sportsgrene som boksning og fægtning, hvor individuelle konkurrencer tæller for ét point i en holdkonkurrence.

Inden for bowling lægges individuelle point sammen, når der konkurreres i hold.

Historie 
Den ældste kendte holdsport er mesoamerikansk boldspil, der blev spillet i en periode på 3.000 år og som på grund af sin udbredelse over tid og geografi findes i flere forskellige versioner.
Bächingen an der Brenz

Bächingen an der Brenz (eller Bächingen a.d.Brenz) er en kommune i Landkreis Dillingen an der Donau i Regierungsbezirks Schwaben i den tyske delstat Bayern, med knap 1.300 indbyggere. Den er en del af Verwaltungsgemeinschaft Gundelfingen an der Donau.

Geografi 
Bächingen ligger i landskabet Donauried ved udkanten af Schwäbische Alb. Nord for byen løber floden Brenz, og mod syd begynder det store naturbeskyttelsesområde Schwäbisches Donaumoos. Bächingen grænser mod vest til delstaten Baden-Württemberg.

Nabokommuner 
Nabokommuner er: Gundelfingen an der Donau, Sontheim an der Brenz (Baden-Württemberg), Medlingen